لیو ٹالسٹائی

لیو ٹالسٹائی یا لیو تولستوئی (؛ 28 اگست 1828 – 20 نومبر 1910) ایک روسی مصنف، ناول نگار، ڈراما نگار، مضمون نگار اور فلسفی تھے۔ وہ نو برس کی عمر میں یتیم ہو گئے سولہ برس کی عمر میں کازان یونیورسٹی میں داخل ہوئے۔ لیکن انہوں نے ڈگری حاصل کیے بغیر تعلیم ترک کر دی۔ 1849ء میں اپنی جاگیر میں کاشت کاروں کے لیے ایک اسکول قائم کیا جس کے ناکام ہو جانے کے بعد ماسکو اور پھر سینٹ پیٹرز برگ چلے گئے۔ 1851ء میں ملازمت کر لی۔ اپنی سوانح عمری کی پہلی جلد "بچپن" اسی 1851ء ملازمت کے دوران میں لکھی۔ 1854ء میں فوج میں شامل ہوئے۔ اس عہد کے تجربات بعد میں اُن کے شاہکار ناول جنگ اور امن کی بنیاد بنے۔ فوج چھوڑنے کے بعد کئی برس تک کبھی ماسکومیں رہتے کبھی اپنی جاگیر پر۔

ماسکو میں ایوان ترگنیف اور دوسرے ہم عصر ادیبوں سے دوستانہ مراسم پیدا ہو گئے۔ اپنے تمام مزارعوں کو آزاد کردئے اور ان کی بہبود کے لیے ایک اسکول کھولا جو ناکام رہا۔ 1857ء اور پھر 1860ء میں مغربی یورپ کا دورہ کیااور جدید تہذیب سے براہ راست واقفیت حاصل کی۔ یورپ سے واپس آنے کے بعد 1862ء میں شادی کی اور آئندہ پندرہ برس تک مسلسل جاگیر پر رہے۔ 1876ء کے قریب وہ خیالات جو ان کے ذہن پر شروع سے چھائے ہوئے تھے، بہت شدت پکڑ گئے۔ سخت روحانی بحران کے بعد آخر کار اُنہوں نے انسانی محبت اور عدم تشدد کو اپنا مسلک قرار دیا۔ اور بقیہ زندگی خاندان اور غربا میں تقسیم کردی۔ اور زبان اور قلم سے جمہوریت، مساوات اور اخوت کی تلقین کرنے لگے۔ ان کے انقلابی خیالات روس سے باہر بھی مقبول ہونے لگے۔ لوگوں پر اس کا اثر و رسوخ اتنا زیادہ تھا کہروس کی حکومت کو ان کی سرگرمیوں کی مخالفت کرنے کی جرات نہ ہوئی۔ حالانکہ روسی کلیسا نے 1901ء میں خارج کر دیا تھا۔ مشہور ناول ایناکارینینا اور جنگ اور امن ہیں جو انہوں نے بالترتیب 1865ء تا 1869ء اور 1875ء تا 1877ء تحریر کیے۔

حالاتِ زندگی 
لیو تالستائی 9 ستمبر 1828ء کو روس کی ریاست تُلّا میں یسنایا کے جاگیردار کے گھر پیدا ہوئے۔ آپ کے والدین بچپن میں ہی انتقال کر گئے لہٰذا وہ اور اُن کے بہن بھائی مختلف رشتہ داروں کے ہاں پرورش پاتے رہے۔ بچپن میں فرانسیسی اور جرمن استادوں سے تعلیم حاصل کی، سولہ سال کی عمر میں انہوں نے کازان یونیورسٹی میں قانون کی تعلیم حاصل کرنے کے لیے داخلہ لیا لیکن اُن کے اساتذہ انہیں نالائق طالب علم خیال کرتے تھے۔ ساتھی طلٍبا اور اساتذہ کے منفی رویے کے باعث انہوں نے اپنی تعلیم ادھوری چھوڑ کر آبائی قصبے یسنایا لوٹ آئے۔ کئی سال تک ماسکو اور سینٹ پیٹرزبرگ میں لوگوں کی سماجی زندگی کا مطالعہ اورکسانوں کی حالت بہتر بنانے کے منصوبے بناتے رہے ۔1851ء میں فوج میں شامل ہوکر ترکو ں کے خلاف جنگ میں حصہ لیا لیکن جلد ہی وہ فوجی زندگی سے اکتا گئے اور سینٹ پیٹرزبرگ آ گئے۔انہوں نے پہلا ناول 1856ء میں بچپن کے نام سے لکھا لیکن ان کی شہرت اس وقت پھیلی جب  انہوں نے جنگ کی ہولناکیوں کے بارے میں سیواتوپول کی کہانیاں لکھیں۔ پھر مغربی یورپ کی طویل سیاحت کی، بعد میں اپنی جاگیر پر واپس آئے اور کسانوں کے بچوں کی تعلیم و تربیت میں مصروف ہو گئے۔ اس دوران  انہوں نے اپنا زندہ جاوید امن اور جنگ اور اینا کارینینا لکھ کر بے پناہ شہرت حاصل کی۔

1876ء کے بعد سے روسی کلیساکے جمود زدہ نظریات کے خلاف خیالات آپ کے ذہن میں چھائے رہے اور آپ نے مسیحیت کی نشاۃ ثانیہ کا اپنا نظر یہ وضع کیا اور انسانی محبت، سکون اور اطمینان قلب اور عدم تشدد کو اپنا مسلک قرار دیا، ساتھ ہی ایک اعتراف کے نام سے ایک کتاب لکھی جس میں اپنے نظریات کو پیش کیا اور ذاتی ملکیت کے تصور کو رد کیا۔ انسان سے انسان کے جبرو استحصال کی شدت سے مذمت کی۔ وہ زبان اور قلم سے جمہوریت، مساوات اور اخوت کی تلقین کرنے لگے۔ آپ کے انقلابی خیالات روس سے باہر بھی مقبول ہونے لگے لوگوں پر آپ کا اثر و رسوخ اتنا زیادہ تھا کہ روس کی حکومت کو آپ کی سرگرمیوں کی مخالفت کرنے کی جرات نہ ہوئی۔ آپ اپنے نظریات کے مطابق زندگی بسر کرنا چاہتے تھے لیکن خاندان کے افراد ان کے مخالف تھے، لہٰذا دل گرفتہ ہو کر گھر چھوڑ دیا اور اپنے حصے کی ساری جاگیر اور دولت کسانوں اور مزدورں میں تقسیم کر دی۔ زندگی کے آخری لمحوں تک تن کے دو کپڑوں کے علاوہ آپ کے پاس کچھ بھی نہیں تھا۔ آخر کار 20 نومبر 1910ء کو ایک اسٹیشن کے پلیٹ فارم پر کسمپرسی کی حالت میں وفات پاگئے۔ شاعر مشرق علامہ اقبال کہتے تھے کہ مسیحی دنیا میں پاکیزہ زندگی، روحانیت، ترک و تجرید، درویشی و ایثار کے اعتبار سے آپ جیسی مثال مشکل سے ملے گی۔

کتابیں

ناول 
 بچپن
 بلوغت
 جوانی
 جنگ و امن
 انا کارینینہ
 رستخیز

افسانہ 
 ایوان الیچ کی موت
 شیطان
 فادر سیرگی
 جعلی کوپن
 حاجی مراد
 خوش خاندان
 تین موت
 البرت
 پولیکشنہ
 توخون اور ملانیہ
 خدا
 خدا کو سچائی دکھائی دیتی ہے
 الیاس
 جہاں محبت ہے وہیں خدا ہے
 بے وقوف ایوان کی کہانی
 دو بڈھے
 تین پیر
 مالک اور غلام
 عبادت
 الیوشہ گرشوک
 کس کے لیے
 کوئی گناہگار نہیں ہے
 گاؤں میں تین دن
 میرا خواب

ڈراما 
 اندھیرے کی طاقت
 پہلا شراب کشید کرنے والا
 اندھیرے میں روشنی
 زندہ لاش

مضمون 
 اعتراف
 چرچ اور ریاست
 میری مذہب
 زندگی پر
 خدا کی محبت اور پڑوسی کی محبت
 ملکوت اللہ آپ کے اندر ہے
 استدلال اور مذہب
 مذہب اور اخلاقیات
 مسیحیت اور حب وطن
 انجیل کیسے پڑھیں
 مسیحی تعلیم
 خودکشی پر
 زمانے کی غلامی
 مذہبی رواداری
 خون نہ کریں
 ایک دوسرے سے محبت کریں
 نوجوانوں سے ایک درخواست
 گی دہ موپاساں کے کام
 شیکسپیر اور ڈراما

ٹالسٹائی کی قبر 
لیو ٹالسٹائی کی قبر ماسکو سے تقریباً ڈھائی سو کلو میٹر کے فاصلے پر ان کی آبائی ریاست یاسنایا پولیانا میں واقع ہے۔ لیو ٹالسٹائی نے اپنے مزاج کے مطابق ایک وصیت کی تھی :

اور اس کی وصیت کے مطابق اسے اسی جنگل میں جہاں " نکولائی " نے کہا تھا کہ وہاں چھوٹی سبز شاخ دفن ہے۔۔ وہی دفن کیا گیا۔۔۔ خواہش کے مطابق قبر پر کوئی پختہ تعمیر نہ کی گئی اور اسے کچا رکھا گیا تاکہ موت کے بعد بھی وہ موسموں کو محسوس کرسکے۔

حوالہ جات 

1828ء کی پیدائشیں
1910ء کی وفیات
انیسویں صدی کی مسیحی شخصیات
انیسویں صدی کے روسی صحافی
انیسویں صدی کے روسی مرد مصنفین
انیسویں صدی کے روسی ناول نگار
انیسویں صدی کے مرد مصنفین
بیسویں صدی کی مسیحی شخصیات
بیسویں صدی کے روسی ناول نگار
بیسویں صدی کے مضمون نگار
بیسویں صدی کے ناول نگار
روس میں تدفین
روسی بچوں کے مصنفین
روسی تاریخی ناول نگار
روسی روزنامچہ نگار
روسی شخصیات
روسی فلسفی
روسی مرد افسانہ نگار
روسی مرد مصنفین
روسی مرد ناول نگار
روسی مسیحی
روسی مضمون نگار
روسی معلمین
روسی ناول نگار
روسی نثر نگار
روسی ڈراما نگار
سیاسی فلاسفہ
مخالفین قوم پرستی
مرد مضمون نگار
مسیحی امن پسند شخصیات
مسیحی مصنفین
نمونیا سے اموات
ٹالسٹائی
ٹالسٹائی خاندان
معاشرتی علوم کے فلسفی
معاشرتی ناقدین
فلاسفہ ادب
تہذیب کے فلاسفہ
معاشرتی فلاسفہ
ماہرین وجودیات
اخلاقیات کے فلسفی
ماہرین علمیات
مذہب کے فلاسفہ
فلاسفہ عقل
ماہرین مابعد الطبیعیات
تاریخ کے فلسفی
تعلیم کے فلسفی
ثقافتی ناقدین
مسیحیت اور معاشرہ
مسیحی سبزی خوری
انیسویں صدی کے روسی ڈراما نگار اور ڈراما نویس
بیسویں صدی کے روسی ڈراما نگار اور ڈراما نویس
انیسویں صدی کے مضمون نگار
روس میں نمونیا سے اموات
بیسویں صدی روسی معلمین
انیسویں صدی روسی معلمین
ویکی ڈیٹا سے مطابقت رکھنے والی مختصر تفصیل
سبزی خوری فعالیت پسند